Til It Happens to You

"Til It Happens to You" (בעברית: "עד שזה קורה לך") הוא סינגל שהוקלט על ידי הזמרת-יוצרת האמריקאית ליידי גאגא. השיר נכתב על ידי גאגא ודיאן וורן עבור הסרט "2015 The Hunting Ground", שעוסק באונס בקמפוסים בארצות הברית. השיר הודלף לאינטרנט באמצעות הקלטה רשמית שנעשתה למען הצגת הבכורה של הסרט בפסטיבל הסרטים סאנדנס שהתקיים בשנת 2015. השיר יצא לאור ב-18 בספטמבר 2015 על ידי חברת התקליטים אינטרסקופ רקורדס. השיר הוא שיר המדבר על סוגי אובדן שונים בחיים. בקליפ של "Til It Happens to You", גאגא אינה משתתפת ובו ניתן לראות סצנות של נשים חוות הטרדות מיניות, גברים מזריקים סמים, אנשים שיכורים במסיבות, וכולי. הקליפ מסתיים באזהרה שאומרת לצופים לקרוא לעזרה כאשר הם חווים אלימות על כל צורותיה. חלק מהכנסותיו של השיר נתרמו לארגונים התומכים בנפגעי תקיפה מינית. מבחינה מסחרית, השיר נחל הצלחה נאה ונכנס ל-30 המובילים בפינלנד, וספרד ולעשרת הגדולים ביוון. במצעד הבילבורד הוט 100 הגיע השיר בשיאו אל המקום ה-95 ובמצעד שירי הדאנס קלאב של בילבורד הגיע אל המקום הראשון ובכך הפך לשירה ה-14 של גאגא שכובש את פסגת המצעד. "Til It Happens to You" זכה בפרסים ומועמדויות רבות בהן; מועמדות לפרס גראמי והאוסקר וזכייה בפרסי האמי, פרס ה-iHeartRadio, ופרסי הסטלייט. גאגא ביצעה את השיר בטקס הפרסים של בילבורד שהתקיים בשנת 2015, בטקס פרסי האוסקר, ובטקס פרסי ה-PGA. השיר זכה בפרס עבור "השיר הטוב ביותר בסרט דוקומנטרי" בטקס פרסי ה-"Hollywood Music in Media Awards" שהתקיים ב-11 בנובמבר 2015. בטקס פרסי הסטלייט ה-20 זכה השיר בקטגוריית "השיר המקורי הטוב ביותר", ובטקס פרסי ה-iHeartRadio בשנת 2016 זכה בפרס "השיר הטוב ביותר מסרט". השיר גם קיבל מועמדויות בטקסי ה-"Critics' Choice Awards" ו-"St. Louis Film Critics Association". בטקס פרסי גראמי ה-58, השיר הועמד השיר בקטגוריית "השיר הטוב ביותר שנכתב למדיה חזותית". בשנת 2016, השיר קיבל מועמדות לפרס האוסקר בקטגוריית "השיר המקורי הטוב ביותר". את המופע הקדישה גאגא לנפגעי תקיפה מינית והביאה אותם להופיע עמה על הבמה. בפברואר 2016, השיר זכה בפרס "פסטיבל השנה" בטקס ה-11 של הפרס באיטליה. בנוסף לכך, השיר זכה בפרס אמי בקטגוריית "מוזיקה יוצאת מין הכלל" בטקס ה-68 של הפרס. אך בשל דרישת הסמכה שלהם רק דיאן וורן זכתה בפרס עצמו. "Til It Happens to You" הפך לשיר היחיד בהיסטוריה שהועמד לגראמי, אמי, ואוסקר באותה השנה (2016). "Til It Happens To You" הופיע לראשונה במצעד הרשמי של פינלנד במקום ה-21. ברחבי אירופה השיר נכנס למקום ה-46 בצרפת, ול-40 המובילים בספרד ויוון במקומות 29 ו-5. בהממלכה המאוחדת השיר נכנס ביציאתו למצעד ההורדות למיקום ה-67, ולמצעד הסינגלים הבריטי ל-171. בסקוטלנד הגיע למקום ה-52. במצעדי בלגיה (ולוניה ופלנדריה) הגיע למספר ה-42 ול-45 בהתאמה. בארצות הברית, השיר נכשל בתחילתו מלהיכנס למצעד הבילבורד הוט 100 אך במרץ 2016 הגיע למספר ה-95 לאחר הופעתה של גאגא בטקס פרסי האוסקר ה-88. זו היא גם נקודת השיא שלו במצעד. לדברי בילבורד השיר מכר פחות מ-2,000 עותקים בשבועו לפני הופעתה של גאגא בטקס הפרסים, לאחר הופעתה הוא קיבל כ-28,000 הורדות דיגיטליות (עלייה בכ-2,120% אחוז במכירות) ובכך הפך לשיר עם ההורדות הדיגיטליות הרבות ביותר של השבוע במצעד. בנוסף נכנס לאחר מכן למצעד השירים הדיגיטליים של בילבורד למקום ה-27. בילבורד גם חשף כי "Til It Happens To You" הפך לנמכר יותר מהשיר "Writing's on the Wall" של סם סמית' ש-"Til It Happens To You" הפסיד לו בטקס פרס האוסקר בקטגוריית "השיר המקורי הטוב ביותר". בהקשבה ל-"Nielsen SoundScan" השיר מכר מעל ל-71,000 עותקים בארצות הברית. במצעד שירי הדאנס קלאב של בילבורד, השיר נכנס למקום הראשון ב-23 בינואר 2016 ובכך הפך לשירה ה-14 של גאגא שכובש את המצעד. בנוסף הוא גם הכתיר אותה במיקום ה-10 ברשימת האמנים עם הכי הרבה שירים בפסגת המצעד. זה הוא השיר הראשון שלה שמגיע לראש המצעד מאז "Applause" משנת 2013. ב-20 בפברואר 2016 השיר נכנס לראשונה למצעד שירי המבוגרים של בילבורד במקום ה-24, שיאו במצעד היה המיקום ה-19. לדברי מנהלי תוכניות רדיו שונות, השיר זכה לביקורות חיוביות בעת שידורו מהמאזינים. לשיר יצא ווידאו קליפ שבו גאגא לא הופיעה כלל. הקליפ כלל בתוכו סצנות שבהן ניתן לראות נשים חוות הטרדה מינית, גברים מזריקים לעצמם ולאחרים סמים, נשים וגברים שתויים, וסצנות נוספות. הקליפ נוגע בנושאים הכאובים ביותר של האדם, וניתן להבין זאת על ידי צפייה בו. את הקליפ צילמה גאגא במקומות רבים, ביניהם מבנים הרוסים, בתים רגילים, וכולי. הקליפ נגמר בכך שהאנשים שנאנסו קמים על הרגליים ובורחים, השיכורים זורקים את השתייה ובורחים, האנשים מוזרקי הסמים זורקים את הכל ובורחים גם כן, וכולם רצים לעבר מסדרון שבו כולם מתאחדים והולכים הלאה, ככל הנראה למקום טוב יותר. בסוף הקליפ, כאשר כולם יוצאים מן המסדרון, ניתן לראות אישה בודדה, שרויה במסדרון ועומדת לבד, כאלו אין לה למי לחבור ולצאת לעבר החיים החדשים, דבר אשר הוסיף רגש נוסף בקליפ. הרגש מדבר על תחושת הבדידות ששוררת באדם. נכון לאפריל 2021, מספר הצפיות של הקליפ עומד על כ-49 מיליון צפיות. מידע על הסינגל "Til It Happens to You" באתר מיוזיק בריינז סרטון השיר "Til It Happens to You" באתר יוטיוב "Hollywood Music in Media Awards: 'Hunting Ground,' 'Furious 7,' '50 Shades of Grey' Claim Top Prizes". Billboard. נבדק ב-2017-12-21. 2015 | Categories | International Press Academy, www.pressacademy.com (באנגלית) "iHeartRadio Music Awards Announce 2016 Nominees, Performers & New Categories". Billboard. נבדק ב-2017-12-21. Hipes, Patrick (2015-12-14). "Critics' Choice Awards Nominations: 'Mad Max' Leads Film; ABC, HBO, FX Networks & 'Fargo' Top TV". Deadline (באנגלית אמריקאית). נבדק ב-2017-12-21. Annual StLFCA Awards — St. Louis Film Critics Association, ‏2015-12-15 2015 Awards, www.georgiafilmcritics.org (ארכיון) "Grammy Nominations 2016: See the Full List of Nominees". Billboard. נבדק ב-2017-12-21. "Oscars 2016: 'The Revenant' Leads With 12 Nominations -- See the Complete List". Entertainment Tonight (באנגלית). נבדק ב-2017-12-21. Kirby Dick, Amy Ziering, Lady Gaga's Oscar Nomination Propels Campus Rape Awareness, Huffington Post, ‏2016-01-15 (באנגלית) "Los Angeles Italia Fest to Honor Lady Gaga, Diane Warren" (באנגלית אמריקאית). נבדק ב-2017-12-21. "Nominees/Winners". Television Academy (באנגלית). נבדק ב-2017-12-21. "Lady Gaga's 'Til It Happens to You' makes history with Emmy nod — but there's a catch". EW.com (באנגלית). נבדק ב-2017-12-21. Musiikkituottajat - Tilastot - Suomen virallinen lista - Artistit, www.ifpi.fi (בפינית) Official Scottish Singles Sales Chart Top 100 | Official Charts Company, www.officialcharts.com (באנגלית) Lady GaGa - Til It Happens To You, ultratop.be Lady GaGa - Til It Happens To You, ultratop.be "Lady Gaga Chart History". Billboard. נבדק ב-2017-12-23. "Hot 100 Chart Moves: Lady Gaga's 'Til It Happens to You' Debuts". Billboard. נבדק ב-2017-12-23. "Sam Smith's Bond Song Sales Jump After Oscar Win, But Lady Gaga Gains More". Billboard. נבדק ב-2017-12-23. "Lady Gaga Chart History". Billboard. נבדק ב-2017-12-23. "Radio Gaga: Lady Gaga's Oscar-Nominated 'Til It Happens to You' Debuts on AC Airplay Chart". Billboard. נבדק ב-2017-12-23. LadyGagaVEVO (2015-09-17), Lady Gaga - Til It Happens To You, נבדק ב-2017-08-31 LadyGagaVEVO (2015-09-17), Lady Gaga - Til It Happens To You, נבדק ב-2017-10-20 Annual StLFCA Awards — St. Louis Film Critics Association, web.archive.org, ‏2015-12-15 Georgia Film Critics Association: 2015 Awards, web.archive.org, ‏2019-01-08 Music Awards Los Angeles | Music Awards Hollywood, web.archive.org, ‏2015-11-17 Here Is the Complete List of 2016 Oscar Nominations, Time Patrick Hipes, Patrick Hipes, Critics’ Choice Awards Nominations: ‘Mad Max’ Leads Film; ABC, HBO, FX Networks & ‘Fargo’ Top TV, Deadline, ‏2015-12-14 (באנגלית אמריקאית) Grammy Nominations 2016: See the Full List of Nominees, Billboard (באנגלית) iHeartRadio Music Awards 2016: See the Full Winners List, Billboard (באנגלית) Los Angeles Italia Fest to Honor Lady Gaga, Diane Warren, www.yahoo.com (באנגלית אמריקאית) 2015 | Categories | International Press Academy (באנגלית אמריקאית) 'Moonlight' Leads Gay and Lesbian Entertainment Critics' Dorian Award Nominations, The Hollywood Reporter, ‏2017-01-12 (באנגלית) Lady Gaga | 5B YouTube streams! | Receipts |, ATRL (באנגלית) https://twitter.com/chartsladygaga/status/1078003688126513155/photo/1, Twitter iTunes - Download iTunes Now, Apple (באנגלית)